Nova jornada de donació de sang, a Burjassot, el dilluns 3 de març
2025-07-24

Nova cita amb la solidaritat, amb els hospitals valencians i amb les persones que més ho necessiten. Burjassot torna a acollir una jornada de donació de sang, gràcies a la visita del Centre de Transfusió de Sang de la Comunitat Valenciana; una cita que compta amb la col·laboració de l’Ajuntament de Burjassot, a través de la Regidoria de Sanitat, dirigida per Isabel Mª Mora.

Al març, la jornada tindrà lloc el dilluns 3 de març, en dos punts de donació: el Consistori, en horari de 17.00 a 20.30 hores i el Centre de Salut del carrer Rubert i Villó, en horari de 16.30 a 20.30 hores.

El Centre de Transfusió recorda la importància de la donació ja que els hospitals necessiten aquest element tan important per a les persones que estan passant per alguna malaltia; element que no es pot fabricar i que depén de la solidaritat de la ciutadania.

Poden donar sang les persones entre 18 i 65 anys que tinguen bon estat de salut i pesen més de 50 kg. Per a donar sang no ha d’acudir-se en dejú.